
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира: Подробен устройствен план – план за застрояване на поземлен имот с идентификатор 81390.28.490 по кадастралната карта и кадастралните регистри на гр. Чипровци, общ. Чипровци попада в т. 9.1 на Приложение № 2 на Наредбата за ЕО и на основание чл. 2, ал. 2, т. 1 от нея, подлежи на процедура по преценяване на необходимостта от извършване на ЕО.
Имотът попада в границите на защитени зони BG0001040 „Западна Стара планина и Предбалкан“ за опазване на природните местообитания и на дивата флора и фауна (обявена със Заповед № РД-268/31.03.2021 г. на министъра на околната среда и водите) и BG0002002 „Западен Балкан“ за опазване на дивите птици (обявена със Заповед № РД-119/09.02.2012 г. и изменена със Заповед № РД-68/28.01.2013 г. на министъра на околната среда и водите). Извършена е проверка за допустимост, при която се установи, че ПУП – ПЗ е допустим спрямо режимите вписани в заповедите за обявяване на горепосочените защитени зони.

На основание чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), планът подлежи на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

